**Grozījumi likumā "Par uzņēmumu ienākuma nodokli"**

Izdarīt likumā "Par uzņēmumu ienākuma nodokli" (Latvijas Republikas Saeimas un Ministru Kabineta Ziņotājs, 1995, 7., 24.nr.; 1996, 9., 15.nr.; 1997, 8., 24.nr.; 1998, 8., 21.nr.; 1999, 6., 24.nr.; 2000, 9.nr.; 2001, 1., 5., 24.nr.; 2003, 15.nr.; 2005, 2., 24.nr.; 2006, 1.nr.; 2007, 3., 12., 24.nr.; 2009, 1.,15., 21.nr.; Latvijas Vēstnesis, 2009, 175., 200.nr.; 2010, 102., 131., 170., 206.nr., 2011, 204.nr., 2013, 53., 119., 194., 232.nr.) šādus grozījumus:

1. Papildināt 2.pantu ar 3.3daļu šādā redakcijā:

“(33) Šā panta trešajā daļā minēto personālsabiedrības biedra – fiziskas personas tai pienākošos personālsabiedrības apliekamā ienākuma daļu palielina par atbilstošu personālsabiedrības ienākuma daļu, kas gūta no:

1) akciju atsavināšanas, izņemot ienākumu no kapitālsabiedrības, kas ir tādas valsts vai teritorijas rezidents, kura saskaņā ar normatīvo aktu noteikumiem ir atzīta par zemu nodokļu vai beznodokļu valsti vai teritoriju, akciju atsavināšanas;

2) personālsabiedrībai noteiktajām dividendēm, izņemot gadījumu, kad dividenžu izmaksātājs ir tādas valsts vai teritorijas rezidents, kura saskaņā ar normatīvo aktu noteikumiem ir atzīta par zemu nodokļu vai beznodokļu valsti vai teritoriju;

3) Eiropas Savienības vai Eiropas Ekonomikas zonas publiskās apgrozības vērtspapīru, kas nav valsts vai pašvaldību vērtspapīri, atsavināšanas (ieskaitot procentu maksājumus, kas gūti no obligācijām).”

1. Aizstāt 3.panta 4.8daļā vārdus un skaitli “ceturtās daļas 7.punktā” ar vārdiem un skaitļiem “ceturtās daļas 2., 5. un 7.punktā”.
2. 6.pantā:

papildināt pirmās daļa 6.punktu pēc skaitļa “7.” ar skaitli “7.2”;

papildināt ceturtās daļa 3.punktu pēc skaitļa “7.” ar skaitli “7.2”.

1. Papildināt 6.4panta 4.1daļu pēc vārdiem “Eiropas Padomes un attīstības bankas” ar vārdiem “Attīstības finanšu institūcijas”.
2. Papildināt likumu ar 7.2 pantu šādā redakcijā :

“**7.2 pants. Attīstības finanšu institūcijas izveidoto uzkrājumu iekļaušana ar nodokli apliekamajā ienākumā**

Ar nodokli apliekamo ienākumu Attīstības finanšu institūcija nepalielina par to atskaitījumu summu, par kādu taksācijas periodā atzīti izdevumi debitoru parādiem paredzētajiem uzkrājumiem, un nesamazina par summu, par kādu taksācijas periodā tiek samazināti izveidotie uzkrājumi (apvērsti iepriekšējos taksācijas periodos atzītie izdevumi) debitoru parādiem. Attīstības finanšu institūcijai ar šajā pantā paredzētajiem uzkrājumiem debitoru parādiem saprot arī uzkrājumus izsniegtajām garantijām, arī eksporta kredītu garantijām, uzkrājumus ieguldījumiem riska kapitāla fondos un uzkrājumus izsniegtajiem kredītiem, realizējot atbalsta un attīstības programmas.”

1. 22.pantā:

izteikt devīto daļu šādā redakcijā:

“(9) Personālsabiedrība sagatavo un iesniedz Valsts ieņēmumu dienestam deklarāciju par attiecīgo taksācijas periodu, norādot tajā arī informāciju par katram biedram piederošo personālsabiedrības ieguldījuma daļas lielumu, par katram biedram pienākošos ar nodokli apliekamā ienākuma vai attiecināmo zaudējumu daļu, par personālsabiedrības biedram – fiziskajai personai pienākošos apliekamā ienākuma daļu, kas noteikta šā likuma 2.panta 3.3 daļā.”;

izteikt desmito daļu šādā redakcijā:

„(10) Personālsabiedrības biedri — rezidenti un pastāvīgās pārstāvniecības, pamatojoties uz personālsabiedrības deklarāciju, iekļauj uz sevi attiecināto personālsabiedrības ar uzņēmumu ienākuma nodokli apliekamo ienākumu vai zaudējumu daļu savā deklarācijā, attiecīgi koriģējot apliekamo ienākumu. Ja personālsabiedrības taksācijas periods nesakrīt ar tās biedra taksācijas periodu, tad personālsabiedrības biedrs uz sevi attiecināmo personālsabiedrības ar uzņēmumu ienākuma nodokli apliekamo ienākumu vai zaudējumu daļu iekļauj tā taksācijas perioda deklarācijā, kurā beidzas personālsabiedrības taksācijas periods.”

7. Papildināt pārejas noteikumus ar 125., 126. un 127.punktu šādā redakcijā:

“125. Likuma 2.panta 3.3daļa, 22.panta devītā un desmitā daļa piemērojama par taksācijas periodu, kas sākas 2015.gada 1.janvārī.

126. Grozījums likuma 3.panta 4.8daļā ir piemērojams darījumiem, kas veikti sākot ar 2015.gada 1.janvāri.

127. Grozījumus attiecībā uz likuma 6.panta pirmās daļas 6.punkta un  ceturtās daļas 3.punkta papildināšanu ar skaitli “7.2”, likuma 6.4panta 4.1daļas papildināšanu ar norādi uz  Attīstības finanšu institūciju,  kā arī  likuma 7.2pantu piemēro Attīstības un finanšu institūcijas uzkrājumiem un procentu maksājumiem, kas attiecīgi tiek veidoti vai veikti no 2015. gada 1.marta.”

Finanšu ministrs J.Reirs

21.11.2014

578

S.Mačivka 67095630,

sandra.macivka@fm.gov.lv